
Podmienky záverečného hodnotenia z predmetu 
Medzinárodné právo životného prostredia
MPZP/22
 pre zimný semester akademického roka 2026/2027 v dennom štúdiu
Hodnotenie z predmetu Medzinárodné právo životného prostredia v zimnom semestri akademického roka 2026/2027 sa uskutočňuje klasifikovaným hodnotením formou testu v písomnej forme, prezenčne, počas seminárneho cvičenia dňa 2.12.2026. Študenti, ktorí sa z vážneho dôvodu nebudú môcť zúčastniť hodnotenia v rámci riadneho termínu alebo ktorí v jeho rámci nezískajú aspoň 8 bodov, sa môžu zúčastniť opravného resp. náhradného termínu hodnotenia. Opravný, resp. náhradný termín hodnotenia sa bude realizovať počas seminárneho cvičenia dňa 9.12.2026. 
Písomný test pozostáva z 15 otázok (výrokov), ktoré študent vyhodnotí ako správne alebo nesprávne. Ak je odpoveď vyhodnotená ako správna, je hodnotená počtom bodov 1, ak je odpoveď vyhodnotená ako nesprávna, je hodnotená počtom bodov 0. Stupnica hodnotenia písomného testu je nasledovná:      
A - výborne (vynikajúce výsledky) = 15-14 bodov     
B - veľmi dobre (nadpriemerné výsledky) = 13-12 bodov    
C - dobre (priemerné výsledky) = 11-10 bodov     
D - uspokojivo (prijateľné výsledky) = 9 bodov     
E - dostatočne (výsledky spĺňajú minimálne kritériá) = 8 bodov     
FX - nedostatočne (vyžaduje sa ďalšia práca) = 7 - 0 bodov. 
Výučba predmetu je povinná. Rozsah povinnej účasti na výučbe je sedem seminárnych cvičení. 

